Hyōjirō Orii

Hyōjirō Orii () oli japanilainen lintujen keräilijä, joka keräsi lintuja muun muassa Koreasta 1900-luvun alussa.

Orii opiskeli teini-ikäisenä Alan Owstonin johdolla lintujen luokittelua Jokohamassa vuonna 1904. Orii vieraili Koreassa ensi kerran 1906 Malcolm Andersonin apulaisena. Vuonna 1907 hän ryhtyi keräämään lintuja Owstonille Kiinassa, kunnes Owston lopetti työsuhteen ja jätti hänet selviämään omin neuvoin Yunnanissa. Orii hankkiutui Hokkaidoon maanviljelijäksi, kunnes markiisi Nagamichi Kuroda palkkasi hänet keräämään lintuja Ryūkyūsaarilta 1921–1922. 

Vuodesta 1923 alkaen aina toisen maailmansodan alkamiseen saakka Orii keräsi eläimiä markiisi Yoshimaro Yamashinalle. Hän keräsi lintuja koko silloisen Japanin imperiumin alueelta, muun muassa Formosasta, Mantšuriasta, Sahalinilta, Kuriileilta, Mikronesiasta ja kaikilta muilta pienemmiltä Japanin saarilta, sekä Koreasta. Sodan sytyttyä Orii vetäytyi pienelle maatilalleen Hokkaidoon, jossa hän eli vielä 1940-luvun puolimaissa.

Orii keräsi Koreasta enemmän lintuja kuin kukaan toinen ornitologi. Hän keräsi eläimiä myös Keisuke Kobayashille vuonna 1910.

Lähteet 
 Internet Archives (The Birds of Korea, Oliver L. Austin, Jr. 1948)

Viitteet

Aiheesta muualla 
 YAMASHINA, YOSHIMARO. 1948. Hyojiro Orii: An Appreciation. Tori, 12 (57):47-53. English summary

Japanilaiset ornitologit
Syntymävuosi puuttuu
Kuolinvuosi puuttuu